# data[].attributes.headline
Τα δάση της Ελλάδας

# data[].attributes.subject
Τα δάση της Ελλάδας

# data[].attributes.body
Τα δάση στην Ελλάδα καλύπτουν περί τα 39 εκ. στρέμματα, που αντιστοιχούν περίπου στο 30% της έκτασης της χώρας. Η χώρα μας μπορεί να μην έχει μεγάλο ποσοστό δασοκάλυψης, σε σχέση με βόρειες χώρες, εμφανίζει όμως μεγάλη ποικιλία δασικών οικοσυστημάτων. Η μεγάλη αυτή ποικιλία οφείλεται στην πολύ πλούσια χλωρίδα, στην ποικιλία κλιματικών τύπων, από το καθαρό μεσογειακό έως το καθαρό ηπειρωτικό κλίμα, στην ορογραφική διαμόρφωση, καθώς η Ελλάδα είναι μια κατ’ εξοχήν ορεινή χώρα, με 42 κορυφές πάνω από τα 2.000 m, στη μεγάλη ποικιλία γεωλογικών σχηματισμών και πετρωμάτων, στην ποικιλία εδαφικών τύπων, στην ιστορική και πολιτιστική εξέλιξη και τέλος στην οικονομική και κοινωνική δομή της χώρας.

# data[].attributes.headline
Η αξία του δάσους

# data[].attributes.subject
Η αξία του δάσους

# data[].attributes.body
Ως δάσος χαρακτηρίζεται ένα πολύπλοκο οικοσύστημα με φυτά και ζώα που χαρακτηρίζεται από τη μεγάλη πυκνότητα δέντρων. Καλύπτουν το 9,4 % της επιφάνειας της Γης (το 30 % της ξηράς), αν και παλαιότερα κάλυπταν μεγαλύτερη έκταση. Πέρα από τα φυτά και τα ζώα, στο δάσος υπάρχουν επίσης μύκητες και βακτήρια.

Γενικά το δάσος με τις διάφορες λειτουργίες του:

• Δημιουργεί υγιεινές συνθήκες εργασίας και διαβίωσης.
• Προσφέρει ευκαιρίες απασχόλησης, δημιουργίας, άθλησης, ψυχαγωγίας.
• Εμποδίζει τη δημιουργία χειμάρρων και πλημμυρών.
• Βοηθά στη διατήρηση της βιολογικής ισορροπίας στη φύση.
• Εξασφαλίζει κατάλληλες συνθήκες διατήρησης πλούσιας χλωρίδας και πανίδας.
• Προσφέρει πολύτιμα προϊόντα (ξύλο κλπ.) για τη ζωή και την πρόοδο.
• Συμβάλλει στην οικονομική, κοινωνική και πολιτιστική ανάπτυξη.

# data[].attributes.attachment_link.description
Η αξία του δάσους

# data[].attributes.headline
Τα δαση στην Ευρώπη

# data[].attributes.subject
Τα δαση στην Ευρώπη

# data[].attributes.body
Στην Ευρωπαϊκή Ένωση υπάρχουν 182 εκατομμύρια εκτάρια δασικής έκτασης.

Συνολικά, καλύπτουν το 43% της έκτασης της ΕΕ, με ​​7 κράτη μέλη (Φιλανδία, Γαλλία, Γερμανία, Ιταλία, Πολωνία, Ισπανία και Σουηδία) να κατέχουν περισσότερο από το 70% των δασικών εκτάσεων.

Η δασική κάλυψη ποικίλλει σημαντικά από το ένα κράτος μέλος στο άλλο.

# data[].attributes.headline
Τα οφέλη των δασών

# data[].attributes.subject
Τα οφέλη των δασών

# data[].attributes.body
Αφορμή για να γίνει το άρθρο αυτό ήταν η είδηση που διαβάσαμε ότι η Ολλανδία θα αυξήσει κατά 25% τις δασικές της εκτάσεις.

Τα οφέλη από τα δάση είναι τεράστια. Τα δέντρα παράγουν οξυγόνο και μειώνουν το διοξίδειο του άνθρακα. Όσο πιο μεγάλο είναι το δάσος τόσο μειώνονται οι πιθανότητες για πλημμύρες γιατί τα δεντρα αποροφούν το νερό με αποτέλεσμα να μη διαβρώνεται το έδαφος. Οι ρίζες των δέντρων βοηθάνε το έδαφος να είναι σταθερό. Ο άνθρωπος παίρνει από το δάσος ξυλεία, χαρτί, φάρμακα και ακόμα του προσφέρει αγνά φρούτα, καρπούς και βότανα. Υπάρχουν και άλλα που μπορεί να προσφέρει το δάσος, πέρα από ομορφιά. Μια βόλτα στο δάσος είναι πολύ αναζωογονητική. Ο άνθρωπος όταν βρίσκεται στο δάσος είναι χαρούμενος. Ακόμα, τα δάση συγκρατούν τους δυνατούς ανέμους και έτσι δεν μπορούν να υπάρξουν καταστροφές από αυτούς. Με τα δάση έχουμε πιο καθαρό περιβάλλον. Είναι το σπίτι τών ζώων. Το περιβάλλον διατηρείται καθαρό και μειώνονται οι ρύποι.

Το δάσος είναι ζώη και πρέπει να το προστατεύουμε. Είναι ένα πολύ σημαντικό εγχείρημα αυτό που θα κάνουν οι Ολλανδοί. Με τις πολλές πυρκαγιές που συμβαίνουν κάθε χρόνο και την ανθρώπινη εκμετάλευση τα δάση όλου του κόσμου συρρικνώνονται. Αυτό είναι ότι χειρότερο. Και άλλες χώρες πρέπει να ακολουθήσουν αυτό το παράδειγμα.